
[image: ]เดือนเชาวาล  ถือเป็นประตูบานใหญ่  สำหรับความสม่ำเสมอในการแสดงออกซึ่งความเชื่อฟังของบ่าวที่มีต่ออัลลอฮฺ  ภายหลังจากสิ้นสุดเดือนรอมฎอน    ดังนั้นใครก็ตามที่ถือศีลอดในเดือนรอมฎอนแล้วหลังจากนั้นเขาได้ติดตามด้วยการถือศีลอด 6 วันจากเดือนเชาวาล  ก็เท่ากับว่าเขาได้ถือศีลอดตลอดทั้งปี
โดยที่ท่านนบี صلى الله عليه وسلم  ได้อธิบายในเรื่องดังกล่าว  ซึ่งท่านกล่าวว่า (( ผู้ใดที่ถือศีลอดในเดือนรอมฎอน ดังนั้น 1 เดือนเท่ากับ 10 เดือน   และการถือศีลอดอีก 6 วันหลังจากอีดิ้ลฟิฏรฺ  ด้วยสิ่งดังกล่าวเป็นการถือศีลอดครบ 1 ปี )) และสิ่งดังกล่าวนั้น  จะชดเชยความบกพร่องที่เกิดขึ้นในการถือศีลอดฟัรฎู  เมื่อถูกคิดบัญชีในวันกิยามะฮฺ  การงานภาคสมัครใจจะมาเสริมความบกพร่องที่มีในการงานภาคฟัรฎูให้มีความสมบูรณ์ขึ้น   ดังที่มีระบุอยู่ในหะดีษ
·   อนุญาตให้เริ่มทำการถือศีลอด 6 วันของเดือนเชาวาล  โดยเริ่มจากวันที่ 2 ของเดือนเชาวาลได้เลย  เพราะวันอีดนั้นห้ามทำการถือศีลอด 
·   และอนุญาตให้ถือศีลอด 6 วันของเชาวาลในวันใดๆก็ได้ของเดือนเชาวาล   ที่มุสลิมมีความต้องการและความดีที่ดีที่สุดคือการรีบเร่งกระทำมัน
·   อนุญาตให้ถือศีลอดในเดือนเชาวาลอย่างต่อเนื่องหกวัน หรือแยกออกจากกันก็ได้   โดยเรื่องดังกล่าวนั้นเปิดกว้าง   
·   และใครก็ตามที่มีวันศีลอดที่จะต้องชดใช้ให้เขารีบเร่งชดใช้มันภายในเดือนเชาวาล   เพื่อรีบเร่งไปสู่การทำให้บริสุทธิ์  เนื่องจากเขาไม่รู้ว่าจะเกิดอะไรขึ้นกับตัวเขา   โดยให้เขาเริ่มถือศีลอดชดใช้ก่อนการถือศีลอด 6 วันในเดือนเชาวาล   เพื่อที่จะได้ถือว่าเป็นการติดตามการถือศีลอดรอมฎอน  ด้วยการถือศีลอดหกวันของเดือนเชาวาล 
·   และไม่ถูกต้องที่จะรวมกันระหว่างการถือศีลอดชดใช้ของเดือนรอมฎอนกับการถือศีลอดในเดือนเชาวาล  ด้วยการตั้งเจตนา (เหนียต) เดียวกัน    เพราะถือ[image: ]ว่าศีลอดรอมฎอนยังไม่สมบูรณ์   ในขณะที่อนุญาตให้รวมกันระหว่างการถือศีลอด 3 วันขาว  ( อัยยามุลเบฎ / วันที่ ๑๓-๑๔-๑๕ ของเดือนอาหรับ ) กับการถือศีลอดหกวันเชาวาล   
·   และการทำการแต่งงานที่ดีนั้น คือในเดือนเชาวาล  ท่านหญิงอาอิฉะฮฺ  กล่าวว่า (( ท่านรอซูล  ซอลลัลลอฮุอะลัยฮิวะซัลลัม  ได้แต่งงานกับฉันในเดือนเชาวาล   และอยู่กินกับฉันในเดือนเชาวาล   ดังนั้นภรรยาของท่านรอซูล ซอลลัลลอฮุอะลัยฮิวะซัลลัม   คนใดหรือ?   ที่จะไกล้ชิดกับท่านมากไปกว่าฉัน ))


ดังนั้นจงพยายามเถิดในการที่จะยืนหยัดด้วยการเชื่อฟังต่ออัลลอฮฺในเดือนรอมฎอน   เดือนเชาวาล และในวันอื่นๆ
ท่านอัลหะซัน อัลบัศรี่ย์  กล่าวว่า  แท้จริงอัลลอฮฺไม่ได้ทรงทำให้การงานของผู้ศรัทธามีวาระอายุขัย   เว้นแต่ความตายเท่านั้น (ที่จะทำให้เวลาของการงานสิ้นสุดลง)  อัลลอฮฺทรงตรัสว่า 

ﵻوَٱعۡبُدۡ رَبَّكَ حَتَّىٰ يَأۡتِيَكَ ٱلۡيَقِينُ ٩٩ﵺ ﵝالحِجۡر : ﵙﵙﵜ
และจงเคารพภักดีพระเจ้าของเจ้า จนกว่าความแน่นอน (ความตาย) จะมาหาเจ้า

